মিয়ানমারে নতুন প্রেসিডেন্ট ও পার্লামেন্ট অধিবেশন : ৪৮ বছর পর মিয়ানমারে ক্ষমতা গ্রহণ করেন উর্দিহীন প্রেসিডেন্ট জেনারেল (অব:) থেইন সেইন। নবগঠিত পার্লামেন্ট ৪ ফেব্রুয়ারি ২০১১ তিনজনের প্যানেল থেকে তাকে প্রেসিডেন্ট নির্বাচন করে। ১৯৬২ সালে জান্তা সরকারের শাসন শুরুর পর মিয়ানমারে এ প্রথম সামরিক উর্দিহীন কোন ব্যক্তি প্রেসিডেন্ট হলেন। মিয়ানমারের রাজধানী নাইপিদোতে ৩১ জানুয়ারি ২০১১ জান্তানিয়ন্ত্রিত নতুন পার্লামেন্টের অধিবেশন শুরু হয়। এর মধ্য দিয়ে ২২ বছরের মধ্যে প্রথমবারের মত দেশটিতে পার্লামেন্টের কার্যক্রম শুরু হয়। উল্লেখ্য গণতন্ত্রপন্থী নেত্রী অং সান সু চিকেও মুক্তি দেয় জান্তা সরকার।